|  |
| --- |
| OBJAVA ZA MEDIJE19. mart 2025. |

**DACIA PREMIJERNO PREDSTAVLJA NOVI BIGSTER NA 56. medjunarodnom salonu automobilA**

Kao član Emil Frey Grupe, jednog od vodećih evropskih distributera i servisera automobila, kompanija **KEOS** sa ponosom predstavlja brend **Dacia** na 56. Medjunarodnom salonu automobila u Beogradu. Ovogodišnji sajam donosi ekskluzivnu premijeru, **novi Dacia Bigster**, model koji po prvi put stiže pred domaću publiku i donosi Dacijinu viziju SUV vozila: prostran, robustan i spreman za svaku avanturu, uz izuzetnu vrednost za uloženi novac.

Sa smelim dizajnom, prepoznatljivim stilom i savremenim tehnologijama, **Bigster** donosi novo poglavlje u Dacijinoj ponudi i namenjen je svima koji žele autentično SUV iskustvo bez kompromisa. **Sajam automobila** idealna je prilika da posetioci uživo dožive ovaj model, koji označava ključni korak u daljem razvoju brenda.

Na **štandu Dacia u Hali 1**, posetioci će moći da se upoznaju i sa **prvim 100% električnim modelom** brenda, **Dacia Spring**. Ovaj praktičan i svestran gradski automobil donosi jednostavnu i pristupačnu električnu mobilnost, a ujedno je i jedan od najpovoljnijih električnih automobila na domaćem tržištu. Posebna atrakcija biće i njegova **cargo verzija**, koja će biti predstavljena na štandu **Renault i Dacia komercijalnih vozila u Hali 3a**.

Pored **Bigstera i Springa**, publika će moći da vidi i **Sandero Stepway**, jedan od najtraženijih modela u Evropi među privatnim kupcima, kao i **Duster**, nepobedivi SUV koji pruža savršenu ravnotežu između urbanog stila i terenske izdržljivosti.

Kako bi ponuda bila još atraktivnija, Dacia je pripremila **specijalne sajamske uslove**. Kupci će moći da iskoriste **beskamatni kredit do 10.000 evra** u zavisnosti od modela, ili kredit sa **fiksnom kamatnom stopom od 3,99% na period do 60 meseci**. Uz to, svi Dacia modeli dolaze sa **7 godina garancije**, što pruža dodatnu sigurnost i bezbrižnost u vožnji.

Posetite **Dacia štand na 56. Medjunarodnom salonu automobila** i budite među prvima koji će uživo videti **novi Bigster**, kao i ostatak game dizajnirane da vas prati na svim avanturama!

**O Emil Frey grupi**

*Grupa Emil Frey je porodična kompanija, osnovana u Švajcarskoj 1924. godine. Njene delatnosti obuhvataju sve usluge u vezi sa distribucijom i maloprodajom novih i polovnih motornih vozila, uključujući uvoz i maloprodaju, servisiranje i distribuciju rezervnih delova, finansiranje i rešenja mobilnosti. Grupa je prisutna u 16 evropskih zemalja, uključujući i Srbiju.*

**O kompaniji KEOS d.o.o.**

*Od 1. oktobra 2022. godine, Grupa Emil Frey i kompanija KEOS d.o.o pruzeli su poslove distribucije Grupe Renault u Srbiji. Na ovaj način postignuto je dalje jačanje pozicije brendova Renault i Dacia na lokalnom nivou zahvaljujući efikasnom modelu poslovanja koje podržava kako komercijalne ambicije tako i zahteve u pogledu zadovoljstava kupaca.*